polyglot-tagger/wikipedia-language-snippets-filtered huggingface dataset:
పంజాబ్ రాష్ట్రంలోని కపూర్తలా రైల్ కోచ్ ఫ్యాక్టరీ భారతీయ రైల్వేకు చెందిన కర్మాగారము. దీనిలో ప్రయాణీకులకు అవసరమైన పలురకాలైన రైలుపెట్టెలను తయారు చేస్తున్నారు. ఈ కర్మాగారము టౌన్‌షిప్‌తో కలిపి 1178 ఎకరాల విస్తీర్ణాన్ని ఆక్రమించుకొన్నది. సుమారు 8,000 మందికి ఉపాధిని కల్పిస్తున్నది.
ఈ కర్మాగారం భారతీయ రైల్వే అవసరాలనే కాక, భారతీయ సైన్యానికి, పోస్టల్ శాఖకు అవసరమైన కోచ్‌లను అందించి వాటి అవసరాలను తీర్చింది. అంతే కాక మయన్మార్, వియత్నాం, సెనెగల్, మాలి దేశాలకు రైల్ కోచ్‌లను ఎగుమతి చేస్తున్నది.
ఆయన సుమారు 200 కి పైగా మలయాళ చిత్రాలలో నటించారు. ఆయన అనేక చిత్రాలలో హాస్యనటుడిగా నటించారు. ఆయన యొక్క మొదతి ఆల్బం కన్నిమంగ ప్రయతిల్. జెమిని చిత్రంతో తెలుగు ప్రజలకు పరిచయమయ్యాడు. జెమినీ సినిమాలో లడ్డా అనే క్యారెక్టర్ తో విలక్షణ విలన్ పాత్ర పోషించిన ఆయన ఆ సినిమా అనగానే లడ్డానే గుర్తు చేసుకునేట్లుగా నటించారు. ముఖ్యంగా' నా పేరే లడ్డా. జెమినీకంటే పేద్ద రౌడీని' అంటూ పలికించిన సంభాషణలు ఇప్పటికీ జనాల నోళ్లలో నానుతూనే ఉన్నాయి. కమేడియన్ గా, విలన్ గానే కాకుండా రంగస్థల నటుడిగా కూడా ఆయనకు మంచి పేరుంది. ఇక పలు మలయాళ సినిమాల్లో హీరోగా కూడా నటించారు. తమిళ సినిమాల్లో కూడా నటించి అక్కడా అభిమానం సొంతం చేసుకున్నారు.
మణిరామన్ భారతీయ సినిమా నటుడు, గాయకుడు. ఆయన కళాభవన్ మణి గా సుప్రసిద్ధులు. ఆయన మిమిక్రీ కళాకారునిగా కెరీర్ ను కళాభవన్ బృందంతో ప్రారంభించాడు. ఆయన సుమారు 200 సినిమాలలో నటించాడు. వాటిలో మలయాళం, తమిళం, తెలుగు సినిమాలున్నాయి. ఆయన ముఖ్యంగా ప్రతినాయకుని పాత్రలకు పోషించాడు. ఆయనకు జాతీయ ఫిలిం ఫేర్ అవార్డు, కేరళ రాష్ట్ర ఫిలిం అవార్డులు 1000 లో వచ్చాయి. ఈయన ఒక నటుడుగానే కాకుండా జానపద గీతాలను ఆలపించడంలో కూడా పేరు సంపాదించాడు. దాదాపు దక్షిణ భారతదేశంలోని అన్ని భాషల చిత్రాల్లో ఆయన విలక్షణ పాత్రల్లో నటించి మెప్పించాడు.
ఆయన కేరళరాష్ట్రం లోని చలకుడిలో జనవరి 1 1971లో జన్మించాడు. "కళాభవన్" నాటక సంస్థ ద్వారా మిమిక్రీ కళాకారునిగా ప్రస్థానాన్ని ప్రారంభించాడు. ఆయన మలయాళ చిత్రం "అక్షరం" ద్వారా చిత్రరంగంలో ప్రవేశించాడు.
ఆయన 2000 సెప్టెంబరు 22 లో వెటర్నరీ వైద్యురాలైన డా. నిమ్మీని వివాహమాడారు. ఆయనకు శ్రీలక్ష్మీ అనే కుమార్తె ఉంది. ఒకానొకప్పుడు ఆయన చలకుడిలో ఆటోరిక్షా డ్రైవరుగా ఉండేవారు.
ఆయన కాలేయం, మూత్రపిండాల వ్యాధితో ఆసుపత్రిలో చేరి చికిత్స పొందుతూ 2016 మార్చి 6 న కోచీ లోని అమృతా హాస్పటల్ లో మరణించారు.
వీరభద్రస్వామి దేవాలయం భారతదేశంలోని ఆంధ్రప్రదేశ్ రాష్ట్రానికి చెందిన శ్రీ సత్యసాయి జిల్లాలో లేపాక్షి వద్ద ఉంది. దీనిని 16వ శతాబ్దంలో నిర్మించబడింది. విజయనగర సామ్రాజ్యాధిపతుల నిర్మాణ శైలిలో ఈ ఆలయ నిర్మాణం జరిగింది. నిర్మాణంలో ముఖ్య పాత్ర పోషించిన విశ్వకర్మ బ్రాహ్మణుల అద్భుతమైన కళా చాతుర్యానికి గొప్ప ఉదాహరణ ఈ ఆలయం. ఈ ఆలయం అధ్బుతమైన మండపాలతో అలాగే శిల్పకళా వైశిష్ట్యంతో అలరారుతూ ఉంటుంది. దక్షిణ భారతదేశంలో అత్యంత ప్రసిద్ధి చెందిన ఈ ఆలయానికి ప్రతి సంవత్సరం దేశం నలుమూలల నుండి అనేకమైన భక్తులు తరలి వస్తుంటారు. ఈ ఆలయంలో కొలువై ఉన్న దేవుడు వీరభద్ర స్వామి. ఈ దేవాలయంలో ఫ్రెస్కో చిత్రాలలో కాంతివంతమైన రంగుల అలంకరణలతో కూడుకొని ఉన్న రాముడు, కృష్ణుడు పురాణ గాథలకు సంబంధించినవి ఉన్నాయి. అచట పెద్ద నంది విగ్రహం దేవాలయానికి సుమారు 200 మీటర్ల దూరంలో ఏకరాతితో చెక్కబడి ఉంది. ఈ విగ్రహం ప్రపంచంలోని అతి పెద్ద విగ్రహాలలో ఒకటిగా అలరాలుతుంది.
ఈ ఊరు శ్రీ కృష్ణదేవ రాయలు కాలములో మిక్కిలి ప్రశస్తి గన్నది. విరుపణ్ణ నాయక, వీరణ్ణ నాయకులను ఇద్దరు గొప్ప వ్యక్తులు ఆ రాయల ప్రతినిధులుగా ఈ ఊరిలో ఉండి ఈ వైపు ప్రాంతమును ఏలారు. ఈ ఊరి పక్కన ఒక గుట్ట ఉంది. దాని పేరు కూర్మశైలం. ఇక్కడ పాపనాశేశ్వరుడను శివుడు ప్రతిష్ఠితుడైయున్నాడు. ఈ శివలింగాన్ని అగస్త్యుడు ప్రతిష్ఠించాడు. మొదట ఇది గర్భగుడిగా మాత్రమే ఉండేది. ఋషులు అరణ్యములలో తపమునకై వచ్చి ప్రశాంతముగా డేవుని కొలిచేవారు. దండకారణ్యమును తాపసోత్తమ శరణ్యమని కృష్ణ దేవరాయల కాలమునకు ముందు వాడగు పోతనామాత్యుడు వర్ణించాడు. ఈ లేపాక్షి దండకారణ్యం లోనిది. ఇచ్చట జటాయువు పడియుండెననీ, శ్రీరాముడు ఆతనిని "లే పక్షీ" అని సంబోధించారని, అందుచేతనే దీనికి లేపాక్షి అని పేరు కలిగినని కొందరు అంటారు. ఇది నమ్మదగినది కాదు. శ్రీరాముడు కిష్కింధకు రాకముందు జటాయువు సంస్కారం జరిగింది. శ్రీరాముడు ఉత్తరం నుండి దక్షిణానికు వచ్చాడని కొందరంటారు.
ఇచట గల బసవయ్య 15 అడుగులు ఎత్తు, 22 అడుగుల పొడుగున విస్తరించి ఉన్న బ్రహ్మండమైన విగ్రహం. 108 శైవ క్షేత్రాల్లో లేపాక్షి ఒకటి అని స్కాందపురాణం తెలియ చేస్తుంది. ఇక్కడ గల పాపనశేశ్వర స్వామిని అగస్త్య మగర్షి ప్రతిష్ఠించారని ప్రతీతి. ఒకరికి ఒకరు ఎదురుగా పాపనశేశ్వరుడు, రఘునతమూర్తి ఉండటం ఇక్కడ ప్రత్యేకత. విజయనగర రాజుల కాలంలో నిర్మించిన ఈ దేవాలయం చక్కటి శిల్పకళకు, రమణీయమైన ప్రదేశం. సీతమ్మవారిని అపహరించికొని పోతున్న రావణాసురునితో యుద్ధం చేసి జటాయువు ఇక్కడే పడిపోయాడని, రాములవారు జటాయువు చెప్పిన విషయమంత విని కృతజ్ఞతతో లే!
ఇక్కడ వున్న వీరభద్ర స్వామి దేవాలయం నంది ప్రధాన పర్యాటక ఆకర్షణలు. ఇది యునెస్కో ప్రపంచ వారసత్వ ప్రదేశంగా "లేపాక్షి వారసత్వ కట్టడాల సముదాయా" నికి గుర్తింపు పొందడానికి ఆంధ్రప్రదేశ్ ప్రభుత్వం చొరవ తీసుకుంది. ఈ ప్రక్రియలో భాగంగా యునెస్కో వారసత్వ కట్టడాల తాత్కాలిక జాబితాలో చేరింది. ఈ దేవాలయం లేపాక్షి నగరానికి దక్షిణవైపు నిర్మింపబడింది. ఈ దేవాలయం తాబేలు ఆకారంలో గల గ్రానైట్ శిలపై తక్కువ ఎత్తులో నిర్మింపబడింది. కనుక దీనిని "కూర్మ శైలం" అంటారు.
పట్టణ ప్రవేశంలో ఉన్న ఒక తోటలో ఉన్న అతిపెద్ద ఏకశిలా నంది విగ్రహం ఠీవిగా కూర్చున్న భంగిమలో ఉంటుంది. ఇక్కడికి 200 మీ. దూరంలో మధ్యయుగం నాటి నిర్మాణ కళతో కూడిన ఒక పురాతన శివాలయం ఉంది. ఇక్కడ దాదాపు ముప్పై అడుగుల ఎత్తున, పాము చుట్టుకొని ఉన్నట్లున్న శివలింగం ఆరుబయట ఉంటుంది. చక్కటి శిల్పచాతుర్యంతో కూడిన స్తంభాలు, మండపాలు, అనేక శివలింగాలతో కూడిన ఈ గుడిలో ఇప్పటికీ పూజలు జరుగుతున్నాయి. ఈ దేవాలయం పెద్ద ఆవరణ కలిగి మధ్యస్థంగా గుడితో సుందరముగా ఉంటుంది.
ఇచ్చట గుట్టవంటి ఏకశిలను బసవేశ్వరుడుగా తీర్చిదిద్దారు. ఇంత పెద్ద బసవడు బహుకొద్దిచోట్లమాత్రమే ఉన్నాయి. ఈగుడిని ఉద్ధేసించి "లేపాక్షి రామాయణము" అను హరికథ ఉంది. పాతికకు మించిన శిలా స్తంభాలు, నాలుగు వైపులా లతలను చెక్కిపెట్టినవి, చేరి లతా మండప మేర్పరచినవి.ఇలాంటి మండపం ఇతరచోట్ల సామాన్యముగా కానరాదు. నాలుగు కాళ్ళ మండపం విజయనగరపు ఆలయాలలో దేవాలయానికి బయట కనిపిస్తుంది. కాని ఈ ఆలయంలో పశ్చిమ వైపు భాగంలో ఉంది.
లేపాక్షి వర్ణచిత్రాలలో ఆనాటి ఆచారాలు ప్రతిబింబిస్తాయి. అవి కేవలం సంప్రదాయక చిత్రాలేకావు. సమకాలిక చిత్రాలని అనవచ్చును. స్త్రీల పాపిటసరములూ, శిరోజములలో విడిపోవులూ, రెండు పొరల పైటలూ, కైవార హస్తములూ, ఉద్యోగుల, నాయకులూ , శిల్పాలూ, చిత్రకారుల,ఉష్ణీషాలూ, దుస్తులూ ఆనాటివే.
ప్రొఫెసర్ వెంకోబారావు మానసిక శాస్త్రం మీద గాఢ పరిశోధనలు చేసారు. ఆవేశం, మనోద్వేగంతో కూడిన అపవ్యవస్థకు రోగ నిరోధక చర్యలను అధ్యయనం చేసారు. మానసిక అవయవ నిర్మాణాత్మక మైన లేదా మనస్తాపం వలన కలుగు రుగ్మత, దీని వలన కలుగు లక్షణములు - మూర్తిమత్వ పరిణామములు, వాస్తవికతను గ్రహించలేకపోవడం; భ్రాంతి, భ్రమ, మతి విభ్రమం, బూటకపు దృశ్యాలను నిజమనుకోవడం మొదలగు వాటి నివారణా చర్యలానికి చికిత్సలను ఆవిష్కరించారు. ఆందోళానాత్మకమైన/భావోద్వేగ అపవ్యవస్థలకు చికిత్సా మార్గాలను కనుగొన్నారు. "ఇండియన్ జర్నల్ ఆఫ్ సైకియాట్రీ" మాసపత్రికకు సంపాదకులుగా ఉన్నారు. పలు గ్రంథరచనలు చేసారు. బాగా ప్రసిద్ధి పొందిన వాటిలో కొన్ని: , , .
డాక్టర్ వెంబోబారావు అసమాన వైద్య కౌశలానికి అనేక గౌరవ పదవులు లభించాయి. కొన్ని వివరాలు; ఇండియన్ మెడికల్ అసోసియేషన్, న్యూరోలాజికల్ సొసైటీ ఆఫ్ ఇండియా; ఇండియన్ అసోసియేషన్ ఫర్ ద హిస్టరీ ఆఫ్ మెడిసన్; ఇండియన్ సైన్స్ కాంగ్రెస్ అసోసియేషన్, వరల్డ్ సైకియాట్రిక్ అసోసియేషన్, వరల్డ్ ఫెడరేషన్ ఫర్ మెంటల్ హెల్త్; సొసైటీ ఫర్ క్లినికల్ సైకితాట్రిస్ట్స్, అమెరికన్ అసోసియేషన్ ఆఫ్ న్యూసైడోలజీ మొదలగు అంతర్జాతీయ ప్రసిద్ధ సంస్థలు గౌరవ సభ్యత్వాన్ని అందించాయి. ఇంటర్నేషనల్ అసోసియేషన్ ఫర్ స్యూసైడ్స్ ప్వివెన్షన్ కు ఉఅపధ్యక్షులుగా ఉన్నారు. ఇండియన్ సైకియాట్రిక్ అసోసియేషన్; అసోసియేషన్ ఆఫ్ గెరొంటోలజీ, ఇండియన్ అసోసియేషన్ ఆఫ్ స్యూసైడాలజీ సంస్థలకు అద్యక్షులుగా వ్యవహరించారు.
నేషనల్ అకాడమీ ఆఫ్ మెడికల్ సైన్సెస్; ఇండియన్ నేషనల్ సైన్స్ అకాడమీ, ఇండియన్ అకాడమీ ఆఫ్ సైన్సెస్; రాయల్ ఆస్ట్రేలియన్ అండ్ న్యూజిలాండ్ కాలేజీ ఆఫ్ సైకియాట్రిస్ట్స్; రాయల్ కాలేజీ ఆఫ్ సైకియాట్రిస్ట్స్; ;అమెరికా సైకియాట్రిక్ అసోసియేషన్ మొ: ప్రఖ్యాత సంస్థల ఫెలోషిప్లను అందుకున్నారు.
ఆయన కర్నూలు జిల్లా మంత్రాలయం దగ్గరలో గల కౌతాలం గ్రామంలో 1927 ఆగష్టు 20 వ తేదీన జన్మించారు. తండ్రిపేరు రాఘవేంద్రరావు. ఈయన వరుసగా ఎం.బి.బి.ఎస్;ఎం.డి;పి.హెచ్.డి;డె.ఎస్.సి;డ్.పి.ఎం డిగ్రీలను సంపాదించాడు.
మధురై మెడికల్ కాలేజీలోని ఇనిస్టిట్యూట్ ఆహ్ సైక్రియాట్రీకి అధిపతిగా, ప్రొఫెసర్ గా పనిచేసిన తర్వాత మధురైలోనె ప్రభుత్వ రాజాజీ హాస్పటల్ కు ఎమిరిటస్ ప్రొఫెసర్ గా వుంటూ పరిశోధనన్లు చేసారు.
డాక్టర్ వెంకోబారావు మధురై పట్టణంలోనే స్థిరపడి, కె.కె.నగర్లోని "తిలక్" నివాసం ఉన్నారు. "సైకియాట్రీ ఆఫ్ ఓల్డ్ ఏజ్ ఇన్ ఇండియా" మొదలైన 12 వైద్య గ్రంథాలు, 400 లకు పైగా పరిశోధనా వ్యాసాలు వ్రాసారు.
జంతువుల ద్వారా ఒక చోటు నుండి మరో చోటికి చేరే రోగ కారకాలు మనుషులనూ జంతువులనూ రోగగ్రస్తులను చేస్తాయి. గమ్య స్థానపు దేశంలోని నిజవాస జంతువులకూ, వృక్షసంపదకూ హాని తలపెడతాయి. అమెరికాలోని ప్రభుత్వ అకౌంటెబిలిటీ అధికారుల ప్రకారం 75% రోగాలు జంతువుల ద్వారానే మనుషులకు ప్రబలుతున్నాయి. జంతువుల అక్రమ రవాణాకు ఈ రకమైన రోగాలు ప్రబలటానికి సంబంధం ఉందా లేదా అన్న విషయం చర్చనీయాంశమే ఐనప్పటికీ, ఎన్నో రోగాలు అకస్మాత్తుగా ప్రబలటానికి జంతువుల అక్రమ రవాణానే కారణమని నిర్ధారణ జరిగింది.
బర్డ్ ఫ్లూ ఒక భయంకరమైన వైరస్. ఇది గ్రద్ధల ద్వారా మనుషులకి ప్రబలిందని నిపుణుల అంచనా. ఇది కొన్ని చోట్ల ఫారం కోళ్ళ ద్వారా కూడా వ్యాపించింది.
ఇది మకాక్ కోతుల్లో ఉండే వైరస్. కోతులు గీరటం లేదా కరవటం ద్వారా వైరస్ మనుషుల్లో చేరి మెదడును సమూలంగా నాశనం చేసి మృత్యువుకు దారి తీస్తుంది.
ఈ వైరస్ ద్వారా డయేరియా, జ్వరం, కడుపులో నొప్పి కలుగవచ్చు. తాబేళ్ళు, డ్రాగన్ బల్లులు, ఇతర సరీసృపాల ద్వారా ఈ వైరస్ వ్యాపిస్తుంది.
ఇక పెంపుడు జంతువుల విషయానికొస్తే. ఆ ప్రాంతానికి చెందని జంతువులను పెంపుడు జంతువులుగా పెంచుకోవడం ప్రతిష్ఠనిస్తుందని కొందరు నమ్ముతారు.
సినిమాలు, టీవీ ద్వారా కొన్ని జంతువుల పెంపకం ప్రచారాన్ని పొందుతూంది. చట్టబద్ధంగా ఈ జంతువులను తెచ్చుకోవడం ఖర్చుతో కూడుకున్న విషయం కాబట్టీ, ఎన్నో జంతువులు అక్రమంగా రవాణా చెయ్యబడుతున్నాయి.
చట్టవిరుద్ధంగా అడవిజంతువులని లేదా వృక్షాలను లేదా వీటి వివిధ ఉత్పత్తులను సమీకరించడం, రవాణా చెయ్యడం, అమ్మకానికి ఉంచడాన్ని అడవిసంపద అక్రమ రవాణా గా పరిగణించబడుతుంది. ఇది చిన్న తరహా స్థాయిలో ఒక పల్లె నుండి మరే పల్లెకి కావచ్చు లేదా అంతర్జాతీయ స్థాయిలో దేశాల మధ్య కావచ్చు. ఇది అక్రమ వ్యాపారం కావటం వలన ఎంత విలువలో లావాదేవీలు జరుగుతాయన్నది నిర్ధారించలేము. 780 నుండి వెయ్యి కోట్ల డాలర్ల వరకూ ఈ అక్రమ వ్యాపారం సంపాదన ఉండవచ్చు అన్నది ఒక అంచనా. అక్రమంగా తరలించే కలప, చేపలకన్నా ఎక్కువగా మాదకద్రవ్యాలు, మనుషుల అక్రమ తరలింపుకు సమానంగా అడవిసంపద తరలింపు జరుగుతూంది.
పెద్దపులి ఉత్పత్తులకు సంబంధించిన చట్టాల్లో లోపాల వలన ఈ అక్రమరవాణాకు ఆసరా దొరుకుతోంది. 1993లోనే చైనాలో పెద్దపులి వెముకల అమ్మకంపై నిర్బంధం ఉన్నప్పటికీ 2005లో కృత్రిమ వాతావరణంలో పెరిగిన పులుల వెముకలను అమ్మడం చట్టబద్ధం చేసారు. ఇందువలన కొనే వెముకలు చట్టబద్ధమా విరుద్ధమా అన్న అనుమానం కొనేవారిలో ఉంటుంది.
ఏది ఏమైనా పులి వెముకలతో తయారైన మద్యం మాత్రం చైనాలో అమ్మడం నిషేధం. ఐనప్పటికీ 2011లో ఒక టీవీ చానల్ ప్రకటనలో ఈ మద్యం అమ్మకం గురించి వచ్చింది. చీనా చికిత్సా పద్ధతి అంతగా పని చేయ్కపోయినా ఆ సాకుతో జంతుబలి జరుగుతూనే ఉంది.
కొన్ని ఉగ్రవాద సంస్థలకు చెందిన సభ్యులు అక్రమ వనసంపద అక్రమరవాణా ద్వారా వచ్చే డబ్బుతో వారికి కావాల్సిన ఆయుధాలు కొనడానికి, వారి దురాగతాలను అమలు చేయడానికి వాడుకుంటున్నారు. ఈ వ్యాపారంలో కావాల్సిన పనివాళ్ళందరూ అక్రమంగా పని చేసే వారే. మాదకద్రవ్యాలపై జరిగే నిఘా, అదుపుదల ఈ అక్రమంపై జరగటం లేదు. ఈ వ్యాపారంలో అపరిమితంగా డబ్బు వస్తుంది. ఉదాహరణకి మాడగాస్కర్ లో లభ్యమయ్యే ఒక రకం తాబేలు ఒక్కటే 24 వేల అమెరికన్ డాలర్ల ధర పలుకుతుంది.
ఆఫ్రికాలోని ఎన్నో ప్రాంతాలలో వారి సంప్రదాయాన్ననుసరించి కోతి మాంసాన్ని తినటం ఒక ఆచారం, అది అక్కడి రుచికరమైన వంటకాలలో ఒకటి. ప్రోటీన్ సరఫరా కోసం కోతి మాంసం మీద ఆధార పడతారు అక్కడి ప్రజలు.సంవత్సరానికి దాదాపు 40 వేల కోతులను ఆఫ్రికాలోని ప్రజల మాంసం అవసరాలకు వేటాడుతున్నారన్నది సమాచారం. ఇంకా ఎక్కువగా ఈ మాంసాన్ని ఆఫ్రికా, ఐరోపా, అమెరికా దేశాల మార్కెట్లకు అక్రమంగా తరలిస్తున్నారు.
చీనా దేశపు సాంప్రదాయ చికిత్సా శాస్త్రం కోసం ఖడ్గమృగం కొమ్ములను, పెద్దపులి వెముకలను, ఇతర జంతువుల శరీర భాగాలను వినియోగిస్తారు. కొన్ని వేల కోట్ల మంది ఈ చికిత్సా పద్ధతిని పాటిస్తారు. ఉదాహరణకు, కొందరు పెద్దపులి వెముకలతో తయారైన ఒక ఖరీదైన ద్రవాన్ని వారి శారీరక బలాన్ని పెంపొందించడం కోసం, ఆర్త్రైటిస్ నుండి ఉపశమనం కోసం, రక్త ప్రసరణ మెరుగు పడడం కోసం తాగుతుంటారు.
ఈ వ్యాపారంలో అత్యధికంగా గిరాకీ ఉన్నవి వివిధ రకాల పెంచుకునే జంతువులు, జంతువుల కొమ్ములు, దంతాలు, చర్మం, అస్థిపంజరం, లోపలి అవయవాలతో తయారయ్యే ఆహారం, ఔషధులు, వస్త్రాలు , ఆభరణాలూను.ప్రపంచ వ్యాప్తంగా గిరాకీ పెరుగుతూనే ఉంది. అమెరికా, చైనా, యూరోప్ లో ఈ వ్యాపారం అత్యధిక స్థాయిలో ఉంది.
ఏనుగు దంతాలు కూడా అవి లభ్యమయే దేశాల్లో తక్కువ ధరకు, విదేశాల్లో విపరీతంగా ఎక్కువ ధరకు అమ్ముడౌతాయి. 2007 కన్నా ఈ ఏనుగు దంతపు వ్యాపారం 2014 కి రెట్టింపయింది. చైనా, అమెరిక మొదటి ద్వితీయ స్థానాలలో ఈ అక్రమ రవాణాకు గమ్యదేశాలుగా ఉన్నాయి.
ప్రపంచవ్యాప్తంగా ఈ అక్రమ రవాణా మరింత పెరగటానికి కారణం పెరుగుతున్న డిమాండే. మాంసం; చీనా సాంప్రదాయ ఔషధాలు; పరదేసప్పెంపుడు జంతువులు; ఆభరణాలు; వెముకలు/దంతాలతో రూపొందించిన చెస్ ఆట; చర్మంతో తయారైన వస్త్రాలు షోకుదుస్తులు; ట్రోఫీలు.
రికార్డింగ్ స్టూడియో నిర్మాణం చేసే ముందు అందుకు తగిన ప్రాథమిక సమాచారం అవగాహన చేసుకొని, నా ఉద్దేశ్యం ఏమిటి 'స్టూడియో నిర్మాణం దేనికోసం ఉపయోగించబడుతుంది, బ్యాండ్ లను ప్రత్యక్షంగా రికార్డ్ చేయబోతున్నామా , గ్రాండ్ పియానోకు సరిపోయేంత స్థలం చూడటం , గాయక బృందాల వసతులకు ,కేవలం బీట్ లను ఉత్పత్తి చేస్తున్నారా, వాయిస్ ఓవర్లను రికార్డ్ చేస్తున్నారా, ఇవన్ని దృష్టి లో ఉంచుకొని స్థలం కోసం వెదకడం తో రికార్డింగ్ స్టూడియో నిర్మాణములో ముఖ్యమైనది, ఎందుకంటే తప్పనిసరిగా స్టూడియో పరిమాణాన్ని నిర్ణయిస్తుంది. వాస్తవానికి పైన తెలిపినవి అన్నీ స్థలం ఖర్చు జమ అవుతాయి . ఒకవేళ అద్దెకు తీసుకుంటున్నా లేదా స్థలాన్ని పూర్తిగా కొనడానికి ప్రయత్నిస్తున్నా, చూస్తున్న ప్రాంతంలో ఆస్తి ధరల అవగాహన తో ఉండాలి . రికార్డింగ్ స్టూడియో నిర్మాణం లో ఆధునిక సాంకేతికతో కూడిన పరికరములను అమర్చు కోవడం , సరిఅయిన అంతర్జాతీయ మెరుగైన ప్రమాణాలతో నెలకొలిపితే వ్యాపారం సజావుగా సాగుతుంది.
రికార్డింగ్ స్టూడియో రూపకల్పన,నిర్మాణానికి ప్రత్యేకమైన జ్ఞానం అవసరం.సాధారణంగా, ఆర్కిటెక్చరల్ ఎకౌస్టిక్స్, సైకోఅకౌస్టిక్స్ నిపుణులు ఇంటీరియర్ డిజైన్‌ను చేస్తారు.సిస్టమ్ డిజైన్, ఆడియో పరికరాల వైరింగ్ సాధారణంగా ప్రత్యేక ఇంజనీరింగ్ సంస్థలచే నిర్వహించబడతాయి. ఖాళీ స్థలంలో స్టూడియోని రూపకల్పన చేసేటప్పుడు,నిర్మించేటప్పుడు, స్కేల్‌కు సరిపోయే సౌండ్‌ప్రూఫ్ స్థలాన్ని రూపొందించడం చాలా సులభం, స్టూడియో డిజైన్ ,నిర్మాణం విషయంలో అంతర్గత నిర్మాణాన్ని బహుళ-అద్దె భవనం లేదా కండోమినియం, ఇది చాలా ప్రత్యేకమైన అనుభవం, జ్ఞానం అవసరమయ్యే ఒక భాగం. పరిసరాల నుండి వచ్చే శబ్దం, విద్యుత్ సరఫరా శబ్దం కలపడం,పరిసరాలకు ధ్వని లీకేజీని నివారించడానికి చాలా భాగాలు ఉన్నాయి , పొరపాటున అస్పష్టమైన రూపకల్పన,నిర్మాణం జరిగితే అది నష్టం. రికార్డింగ్ స్టేషన్ , పనిచేసే స్థలం , రికార్డింగ్ రూమ్ ఫ్లోర్ విధానము అన్ని దృష్టిలో ఉంచుకొని రికార్డింగ్ రూమ్ కు రూప కల్పన చేయాలి.
రికార్డింగ్ స్టూడియో అనేది సంగీత, లేదా ఇతర ధ్వని మీడియాల యొక్క రికార్డింగ్, మిక్సింగ్ లను సిద్ధం చేసుకొనే ఒక ప్రదేశం. కొన్ని స్టూడియోలు స్వతంత్రమైనవి, కానీ అనేకం రికార్డు లేబుల్ లాగా పెద్ద వ్యాపారం యొక్క భాగంగా ఉన్నాయి. ఇండిపెండెంట్ స్టూడియోలు ఒకే బ్యాండ్ లేదా ప్రదర్శకుల సముదాయమునకు చెందినవి రికార్డు చేస్తాయి, అయితే బయటి వారికి కూడా అద్దెకిస్తాయి. కొన్ని స్టూడియోలు అద్దె గంటకి ఇంతని వసూలు చేస్తాయి, అయితే కొన్ని ప్రాజెక్టును బట్టి వసూలు చేస్తాయి.
రికార్డింగ్ స్టూడియో లో పనిచేసే సిబ్బందిలో రిసెప్షనిస్ట్, అకౌంటింగ్, సాధారణ వ్యవహారాలు, అమ్మకాల సంబంధాలు, వాస్తవ రికార్డింగ్ పనిలో పాల్గొన్న రికార్డింగ్ ఇంజనీర్లు, పరికరాలను నిర్వహించే సాంకేతిక ఇంజనీర్లు కలిగి ఉంటారు .ఒక చిన్న స్టూడియోలో, తక్కువ సంఖ్యలో అవసరమును బట్టి తగిన సిబ్బంది ఉంటారు .
20 వ శతాబ్దం ప్రారంభం, మధ్య కాలంలో నిర్మించిన అనేక రికార్డింగ్ స్టూడియోలు ఇప్పటికీ ఎక్కువగా ఉపయోగించబడుతున్నాయి , రికార్డింగ్ స్టూడియో ప్రత్యేక లక్షణాలు, వాతావరణం తో వాటిలో క్రింద పేర్కొన్నవి సంగీత చరిత్రలో మైలురాళ్ళుగా నిలిచాయి.
కళింగాంధ్రంలోని ఓ పల్లెటూళ్ళో మహాలక్ష్మమ్మకి రాజమ్మ పుడుతుంది. రెండో ఏటనే మేనత్త కొడుకు సింహాచలానికి రాజమ్మనిచ్చి పెళ్ళిచేయాలని అనుకుంటారు, చిన్నతనంలోనే చేస్తారు. సింహాచలం, రాజమ్మలు ఓ వయసుకు వచ్చాకా కాపురానికి పంపేస్తారు. రాజమ్మ పేదవేషం వేసుకున్న యువరాణిలా ఉంటుంది. ఆమె చాలా ఆరోగ్యకరంగా, అందంగా ఉంటుంది. ఐతే అందుకు భిన్నంగా సింహాచలం బక్కగా, డబుల్ టైఫాయిడ్ వచ్చి కోలుకుంటున్న నక్కలా ఉంటాడు. వాళ్ళకి ఓ అరెకరం పొలం ఉంటుంది. సింహాచలానికి ఆరుగాలం కష్టపడి, కాస్తో కూస్తో పండించినా చివరికి మనకేమీ మిగలదన్న చేదునిజం మొదటి నుంచీ తెలుసు.
సింహాచలం కుటుంబంలో భార్య, ముసలి తల్లి, కొడుకు ఉంటారు. హఠాత్తుగా సింహాచలం తల్లికి పక్షవాతం వస్తుంది, ఆమెకు వైద్యం చేయించేందుకు తగ్గ డబ్బు అతని వద్ద ఉండదు. చెరుకు తోట వెయ్యడానికైతే అప్పుపెట్టే షావుకారు, తల్లికి వైద్యం చేయించడానికంటే అప్పివ్వడు. ఇక వేరే దారి లేక గవర్రాజు మావ దగ్గరికి వెళ్తాడు. గవర్రాజు సాధారణ స్థాయి నుంచి మొదలై మున్సిపల్ కాంట్రాక్టరుగా పదెకరాల పొలం, అంటుమామిడితోట, డాబా ఇల్లు, పట్నంలో చదువుతున్న కొడుకు, జీవితంలో ఇంకా ఎదుగుతానన్న నమ్మకం సంపాదించుకునేందుకు చేయని పాపం, అన్యాయం లేదు.
గవర్రాజు షావుకారుతో మాట్లాడి సింహాచలానికి అయిదొందలు అప్పు ఇప్పిస్తూ ఓ ప్రోనోటు, బండి ప్రశస్తమైన బెల్లాన్ని షావుకారు కొట్టుకే తోలుతానన్న షరుతుతో అగ్రిమెంటూ రాయించాడు. సింహాచలం తల్లిని పట్నంలోని ఆసుపత్రికి తీసుకుపోవడానికి సాయం కూడా పడ్డాడు. అమాయకుడైన సింహాచలం నుంచి గవర్రాజు ఇప్పుడూ, అప్పుడు డబ్బు బాగానే లాగాడు. చివరకు డబ్బంతా ఖర్చైపోయి తల్లి మరణించింది. మరణించిన తల్లిని పట్నంలోనే దహనం చేసి, డబ్బు మొత్తం వదిలించుకుని ఊరు తిరిగొచ్చాడు సింహాచలం. ఇప్పుడతనికి తల్లి పోయి, షావుకారు అప్పు మాత్రం మిగిలింది.
తల్లి అనారోగ్యానికి, చెరుకుపంట పెట్టుబడికీ షావుకారు ఇచ్చిన బాకీ అసలు, వడ్డీతో కట్టాలి. ఈ పరిస్థితుల్లో తాను రాసిచ్చిన అగ్రిమెంట్ ప్రకారం షావుకారుకు అమ్మకుండా వేరే వాళ్ళకి బెల్లం అమ్ముకున్నాడు సింహాచలం. తన బాకీదారు తన ద్వారా బెల్లం అమ్మాలి. కొన్నవాడి దగ్గర కమిషన్, అమ్మిన రైతు దగ్గర కన్యకాపరమేశ్వరి ధర్మం, వర్తక సంఘానికి చందా, తన గుమాస్తాలకు, కళాసీలకు రుసుం వంటివన్నీ కట్టుకునేది ఉండగా, తాత అప్పు, తండ్రి అప్పు తీర్చకుండా తాను వేరేగా అప్పుచేసి మూడు అప్పులూ అలా ఉండనిచ్చి తన ముందే వేరొకడికి అమ్ముకోవడం చిరచిరలాడించింది షావుకారును.
ఈ నవలను బీనాదేవి రచించగా 1969-70 మధ్యకాలంలో ఆంధ్రజ్యోతిలో హేంగ్ మీ క్విక్ అన్న పేరుతో నవల సీరియల్ గా ప్రచురితమైంది. సీరియల్ గా ప్రచురితమౌతున్నప్పుడు నవల సంచలనం కలిగించింది. సీరియల్ పూర్తయ్యాకా దీన్ని పుస్తకరూపంలోకి తీసుకువచ్చినపుడు పుణ్యభూమీ కళ్ళు తెరు అన్న పేరు పెట్టారు. నవల నేపథ్యం 1960 దశకం నాటి కళింగాంధ్ర ప్రాంతం, మొదట కళింగాంధ్ర ప్రాంతంలోని ఓ పల్లెటూరులో ప్రారంభమై, విశాఖపట్టణంలో ముగుస్తుంది.
పుణ్యభూమీ కళ్ళు తెరు లేదా హేంగ్ మీ క్విక్ అన్నది బీనాదేవి రాసిన తెలుగు నవల. భాగవతుల నర్సింగరావు, బి.టి.సుందరమ్మ దంపతులు కలసి రచనలు ప్రారంభించి తమ పేర్లను కలిపి బీనాదేవి అని కలంపేరు పెట్టుకున్నారు. వారు రాసిన నవలల్లో అత్యంత ప్రాచుర్యం పొందిన ఈ నవల తెలుగు సాహిత్యంలో కూడా ముఖ్యమైన నవలల్లో ఒకటిగా నిలిచింది.
కాల్షియం సల్ఫేట్ అనునది ఒక రసాయన సంయోగ పదార్థం. కాల్షియం సల్ఫేట్ ఒక అకర్బన రసాయన సమ్మేళన పదార్థం. ఈరసాయన సంయోగ పదార్థం కాల్సియం, సల్ఫర్ (గంధకం, ఆక్సిజన్ మూలకాల పరమాణు సంయోగం వలన ఏర్పడినది. ఈ రసాయన పదార్థం రసాయన సంకేత పదం 4. కాల్షియం సల్ఫేట్ ఆర్ద్ర, అనార్ద్ర/నిర్జల రూపాలలో లభిస్తుంది. - కాల్షియం సల్ఫేట్ అన్ హైడ్రైట్ ను తేమ, చెమ్మను తొలగించు డెసిక్కంట్ గా ఉపయోగిస్తారు.ప్లాస్టర్ ఆఫ్ పారిస్ గా పిలవబడు, వాడబడు రసాయన పదార్థం ఆర్ద్ర కాల్షియం సల్ఫేట్ . పరిశ్రమాలలో కాల్షియం సల్ఫేట్ ను పలువిధాలుగా ఉపయోగిస్తున్నారు. కాల్షియం సల్ఫేట్ యొక్క అన్ని రూపస్థితులు నీటిలో అతి తక్కువ ప్రమాణంలో ద్రావణీయత గుణాన్నికల్గి ఉన్నాయి. సహజంగా, స్వాభావికంగా ప్రకృతిలోలభించు ఖనిజం జిప్సం కూడా కాల్షియం సల్ఫేట్ యొక్క మరో భౌతిక స్థితి పదార్థం.
జిప్సాన్ని ఒక మధ్యస్థ ఉష్ణోగ్రత మధ్యలో వేడిచేసిన కాల్సియం సల్ఫేట్ హెమిహైడ్రేట్ అను డిహైడ్రేట్ ఖనిజం, కాల్చబడిన/భస్మికరించిన జిప్సం, ప్లాస్టరు ఆఫ్ పారిస్ ఏర్పడును. నిర్మాణ పదార్థంలోని నీటిని తొలగించుటకు చర్యా సమయంలో 100 నుండి150 ఉష్ణోగ్రత అవసరం. పారిశ్రామికాల్సినేసన్ కై కాల్సియం సల్ఫేట్ ను 170 వరకు అంతకు మించి వేడి చేయుదురు ఈ ఉష్ణోగ్రత వద్ద -అన్హైడ్రేట్ ఏర్పడటం ప్రారంభ మగును. ఈ ఉష్ణోగ్రత వద్ద మొదట పదార్థ ఉష్ణోగ్రత పెరుగుటకు బదులు, కాల్సియం సల్ఫేట్లోని నీరువేడెక్కి, బయటకు పంపబడును. ఆతరువాత వేగంగా పదార్థం వేడెక్కును.
180 వరకు వేడి చేసిన, దాదాపు, నిర్జల స్థితిలో, -అన్ హైడ్రేట్ అనబడు స్థితిలో ఏర్పడును. -అన్ హైడ్రేట్ నెమ్మదిగా నీటితో చర్య వలన ద్వి జలాణుస్థితికి వచ్చును. -అనార్ద్ర స్థితి నుండి ద్వి జలాణుస్థితికి వచ్చు లక్షణాన్ని ఆధారంగా దీనిని చెమ్మ/తేమను పేల్చు పదార్థంగా ఉపయోగిస్తారు. 250 మించి వేడి చెయ్యడం వలన సంపూర్ణ నిర్జల స్థితిఅయిన - అన్ హైడ్రేట్ లేదా స్వాభావిక అన్ హైడ్రేట్ స్థితికి వచ్చును.అన్ హైడ్రేట్ లేదా స్వాభావిక అన్ హైడ్రేట్ నీటితో చర్య జరపదు.
కాల్సియం సల్ఫేట్ యొక్క ముఖ్య లభ్యవనరులు స్వాభావికంగా లభించు జిప్సం, అన్ హైడ్రేట్ లు, ఇవి ప్రపంచ వ్యాప్తంగా పలు ప్రాంతాలలో గా లభ్యం.వీటిని ఓపన్ కాస్ట్ క్వారియింగ్ లేదా డిప్ మైనింగ్ పద్ధతిలో వెలికి తీయుదురు.ప్రప్రంచ వ్యాప్తంగా ఏడాదికి ఉత్పత్తి కావించబడుతున్న స్వాభావిక/నాచురల్ జిప్సం పరిమాణం 127 మిలియన్ టన్నులు.స్వాభావికంగా లభించు కాల్సియం సల్ఫేట్ తో పాటు ఇతర రసాయన ప్రక్రియలలో ఉప ఉత్పత్తిగా కూడా కాల్సియం సల్ఫేట్ ఉత్పత్తి చేస్తున్నారు.
అర్ద జలాణుయుత స్థితి, రసాయన ఫార్ములా 4 0.5. అర్ద జలాణుయుత కాల్షియం సల్ఫేట్ ను ఆల్ఫా హేమీ హైడ్రేట్, బీటా హేమీ హైడ్రేట్ అని వేరుగా కూడా వ్యవహరిస్తారు.
నీటిలో చాలా నెమ్మదిగా అత్యంత స్వల్ప ప్రమాణంలో కరుగును. 20 వద్ద 100 మి.లీ, నీటిలోం.21గ్రాముల నిర్జల కాల్షియం సల్ఫేట్ కరుగును.ద్విజలాణువు కాల్షియం సల్ఫేట్ 0.24గ్రాములు కరుగును.గ్లిజరాల్ లో స్వల్పంగా ద్రావణీయత కల్గి ఉంది.
సాధారణంగా ఎక్కువగా చాలా కొద్ది మొత్తంలో ద్రవంను దూకించుటకు నలగని, రంధ్రములు లేని వంగె గుణముగల సన్నని పైపు ఉపయోగిస్తుంటారు. పైపుని ద్రవంతో నింపి రెండు చివరలు మూసి ఉంచి ఒక చివరను మిట్టనున్న లేదా ఎగువనున్న ద్రవంలో ఉంచి మరొక చివరను పల్లమున ఉంచి ముందుగా ద్రవంలో నున్న పైపు చివర అడ్డును తొలగించి వెనువెంటనే పల్లములో నున్న మరొక పైపు చివరి అడ్డు తొలగించినట్లయితే మిట్టనున్న ద్రవం ఆ పైపు ద్వారా పల్లమునకు దూకుతూ ప్రవహిస్తుంది. ఈ విధానం సాఫీగా కొనసాగాలంటే రెండు చివరలు ద్రవంలో మునిగి ఉండాలి, అలా చేయనట్లయితే గాలి చొరబడి జరుగుతున్న ప్రక్రియ ఆగిపోతుంది.
సైఫన్ అనగా తిరగబడిన "" ఆకారపు గొట్టం లేదా పైపు, ఈ సైఫన్ అనే పదాన్ని సాధారణంగా ఎత్తునున్న నీటిని లేదా ఇతర ద్రవాల్ని చిట్కా పంపు పద్ధతిలో తిరగేసిన "" ఆకారపు గొట్టం ద్వారా పల్లమునకు ప్రవహింపజేసే పరికరాలను సూచించడానికి ఉపయోగిస్తారు. ఇది పంపింగ్ లేదా బాహ్య పీడనం అవసరం లేకుండా ద్రవాన్ని పైకి ప్రవహించేలా చేస్తుంది. ద్రవం యొక్క ప్రారంభ మరియు ముగింపు బిందువుల మధ్య ఒత్తిడిలో వ్యత్యాసం సైఫన్ యొక్క ఆపరేషన్కు కీలకం.
ట్యూబ్ యొక్క రెండు చివరల మధ్య వాతావరణ పీడనం తేడాతో సిఫాన్ ద్రవాన్ని ఎత్తగల గరిష్ట ఎత్తు పరిమితం చేయబడింది. ఎత్తుకు వెళ్లే కొద్దీ వాతావరణ పీడనం తగ్గుతుంది, కాబట్టి సిఫాన్ ద్రవాన్ని ఎత్తగలిగే గరిష్ట ఎత్తు సైఫాన్ యొక్క ప్రారంభ మరియు ముగింపు బిందువుల వద్ద స్థానిక వాతావరణ పీడనంపై ఆధారపడి ఉంటుంది.
సాధారణంగా, ఒక సైఫాన్ సముద్ర మట్టం వద్ద గరిష్టంగా 33 అడుగుల ఎత్తు వరకు నీటిని ఎత్తగలదు. అయితే, వాస్తవానికి, రాపిడి నష్టాలు, ద్రవం యొక్క సాంద్రత మరియు స్నిగ్ధత మరియు సిఫాన్ ట్యూబ్ యొక్క వ్యాసం మరియు పొడవు వంటి సిఫాన్ నీటిని ఎత్తగలిగే ఎత్తును పరిమితం చేసే అనేక అంశాలు ఉన్నాయి.
ఒక సిఫాన్‌ను ఉపయోగించడానికి, ట్యూబ్‌ను మొదట తరలించాల్సిన ద్రవంతో నింపుతారు, తర్వాత ఒక చివర ఆ ద్రవం యొక్క కంటైనర్‌లో మరొక చివర కంటే ఎక్కువ స్థాయిలో ఉంచబడుతుంది. గురుత్వాకర్షణ రెండు కంటైనర్‌లలోని ద్రవం స్థాయిని సమం చేసే వరకు ద్రవాన్ని క్రిందికి మరియు సిఫాన్ నుండి బయటకు ప్రవహిస్తుంది.
అక్వేరియంలు లేదా గ్యాస్ ట్యాంకులు వంటి ద్రవాలను ఒక కంటైనర్ నుండి మరొక కంటైనర్‌కు బదిలీ చేయడానికి మరియు వరదలు ఉన్న ప్రాంతాలను తొలగించడానికి సిఫాన్‌లను సాధారణంగా ఉపయోగిస్తారు. బావులు లేదా సహజ నీటి బుగ్గలు వంటి భూగర్భ వనరుల నుండి ద్రవాలను తీయడానికి కూడా సిఫాన్‌లను ఉపయోగించవచ్చు.
ఆచరణలో, ఒక సిఫాన్ నీటిని ఎత్తగల గరిష్ట ఎత్తు సాధారణంగా 33 అడుగుల కంటే తక్కువగా ఉంటుంది మరియు ఇది సిఫాన్ యొక్క నిర్దిష్ట పరిస్థితులు మరియు కదిలే ద్రవంపై ఆధారపడి విస్తృతంగా మారవచ్చు.
తమిళనాడు రాష్ట్రంలోని తంజావూరు జిల్లాలో వున్న వైదీశ్వరన్ కోయిల్ ఇదు అంతుస్తులతో చోళరాజుల కాలంనాటి వైదీశ్వరుని గుడి కారణంగా ఆ పేరొచ్చింది. ఈ దేవాలయం 1600 సంవత్సరాల క్రితానికి చెందినది.
అంగారకుడు ఒకసారి కుష్టుతో జబ్బున పడ్డాడట. జబ్బుపడిన అంగారకుడికి వైద్యం చేయడానికి, వైద్యుడిగా ఈశ్వరుడే అవతారమెత్తి వచ్చి చికిత్స చేసిన ప్రాంతం. కాబట్టి, ఈ ప్రాంతానికి వైదీశ్వరన్ కోయిల్ అనే పేరు వచ్చింది. జ్యోతిష్యానికి ఆద్యుడు అగస్త్య మహాముని. జ్యోతిష్యంలో ఒక భాగం నాడీశాస్త్రం. బొటనవేలి ముద్రల ఆధారంగా మానవుల భూత, భవిష్యత్, వర్తమానాలను చెప్పే పద్ధతి ఈ వూరులో ఉంది. ఈ గ్రామంలో దాదాపు పన్నెండుమంది పండితులు అనువంశికంగా తమకు సంక్రమించిన తాళపత్రాల ఆధారంగా నాడీ జ్యోస్యాన్ని చెప్పడంలో ప్రసిద్ధులు.
కర్నాటకలోని కోడిమెట్ అనే గ్రామంలోనూ నాడీ జ్యోతిష్యం చెబుతారు. ఇందిరాగాంధీ బ్రతికున్న రోజుల్లో ఆమె తరచూ అక్కడికెళ్ళేవారు. కేంద్ర, రాష్ట్ర మంత్రులే కాదు- రాష్ట్రపతులు, అత్యున్నత పదవులలంకరించిన వ్యక్తులు చాలామంది కోడిమెట్ వెళ్ళారు. వెళుతున్నారు. అయితే వైదీశ్వరన్ కోయిల్ నాడీ జ్యోతిష్యంతో పోలిస్తే కోడిమెట్ ప్రాముఖ్యత ఒకింత తక్కువే. ప్రపంచ వ్యాప్తంగా ఈ రెండు గ్రామాలే నాడీ జ్యోతిష్యానికి కేంద్రబిందువులు)
బూచన్‌పల్లిలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు.సమీప సామాజిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉంది. పశు వైద్యశాల, సంచార వైద్య శాల గ్రామం నుండి 5 కి.మీ. లోపు దూరంలో ఉన్నాయి. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. ప్రత్యామ్నాయ ఔషధ ఆసుపత్రి గ్రామం నుండి 5 నుండి 10 కి.మీ. దూరంలో ఉంది. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో ఒక జిల్లాపరిషత్ ఉన్నత పాఠశాల ఉంది. ప్రభుత్వ ప్రాథమిక పాఠశాలలు మూడు, ప్రభుత్వ ప్రాథమికోన్నత పాఠశాల ఒకటి , ప్రభుత్వ మాధ్యమిక పాఠశాల ఒకటి ఉన్నాయి. ఒక ప్రభుత్వ అనియత విద్యా కేంద్రం ఉంది.సమీప బాలబడి మర్పల్లిలో ఉంది.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల మర్పల్లిలోను, ఇంజనీరింగ్ కళాశాల వికారాబాద్లోనూ ఉన్నాయి. సమీప వైద్య కళాశాల హైదరాబాదులోను, మేనేజిమెంటు కళాశాల, పాలీటెక్నిక్‌లు వికారాబాద్లోనూ ఉన్నాయి. సమీప వృత్తి విద్యా శిక్షణ పాఠశాల వికారాబాద్లోను, దివ్యాంగుల ప్రత్యేక పాఠశాల హైదరాబాదు లోనూ ఉన్నాయి.